
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 04.02.2015
                          Nr. 4c-2/713
                          PL-x 564/2013



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative privind Clarificarea Statutului Pieţei RASDAQ şi al Pieţei Valorilor Necotate, trimisă spre dezbatere în fond, cu adresa nr. PL-x 564 din 02 decembrie 2013, înregistrată sub nr. 4c-2/713 din 04 decembrie 2013, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE
        Viorel ŞTEFAN

                          PL-x 564/2013
                                                                                               PL-X  53


RAPORT
asupra propunerii legislative privind Clarificarea Statutului Pieţei RASDAQ şi al Pieţei Valorilor Necotate
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, cu propunerea legislativă privind Clarificarea Statutului Pieţei RASDAQ şi al Pieţei Valorilor Necotate, trimisă cu adresa nr. PL-x 564 din 02 decembrie 2013, înregistrată sub nr. 4c-2/713  din 04 decembrie 2013.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 28 noiembrie 2013.

La dezbaterea iniţiativei legislative s-a avut în vedere următoarele avize:  avizul favorabil al Consiliului Legislativ, avizul negativ al Comisiei pentru industii şi servicii, precum şi cel al Comisiei juridice, de disciplină şi imunităţi. 
Propunerea legislativă supusă dezbaterii are ca obiect reglementare clarificarea statutului juridic al pieţei RASDAQ ca RASDAQ-ATS şi al pieţei valorilor mobiliare necotate, administrată de Bursa de Valori Bucureşti - B.V.B, în sensul alinierii acestora la cerinţele MiFID şi ale Legii nr. 297/2004 privind piaţa de capital, cu modificările ulterioare, precum şi de calificare a Pieţei RASDAQ ca RASDAQ-ATS şi a pieţei valorilor mobiliare necotate, administrată de Bursa de Valori Bucureşti- B.V.B.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din  03 februarie 2015.
La lucrările Comisiei şi-au înregistrat prezenţa un număr de 33 deputaţi, din totalul de 34 de membri. 
La dezbaterea propunerii legislative, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, a fost prezent, în calitate de invitat, domnul Dan Manolescu, secretar de stat la Ministerul Finanţelor Publice.

În urma examinării iniţiativei legislative şi a opiniilor exprimate, deputaţii prezenţi la lucrări, au hotărât, cu majoritate de voturi, să supună plenului Camerei Deputaţilor respingerea propunerii legislative privind Clarificarea Statutului Pieţei RASDAQ şi al Pieţei Valorilor Necotate, întrucât aceasta a rămas fără obiect, prevederile sale fiind regelementate în Legea nr. 151/2014 privind clarificarea statutului juridic al acţiunilor care se tranzacţionează pe piaţa RASDAQ sau pe piaţa valorilor mobiliare necotate.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                                       SECRETAR                     

                      Viorel ŞTEFAN                                                  Mihai-Aurel DONŢU
Şef Serviciu,
Giorgiana Ene
Consilier parlamentar,

